Sisukord
Register 🔎︎

# Valem

Avab alammenüü, mille abil on võimalik tabeli lahtrisse valemit sisestada. Aseta kursor tabeli lahtrisse või asukohale dokumendis, kuhu soovid tulemust saada. Klõpsa ikooni Valem ja vali alammenüüst soovitud valem.

Valem ilmub sisestusreale. Tabeli lahtrite vahemiku määramiseks vali soovitud lahtrid hiire abil ja vastavate lahtrite viited ilmuvadki sisestusreale. Vajadusel sisesta lisaparameetrid ja klõpsa sisestuse kinnitamiseks nuppu Rakenda. Kui tead õiget süntaksit, siis võid valemi ka otse sisestada. Seda on vaja näiteks dialoogides Väljade lisamine ja Väljade redigeerimine.

Selle käsu kasutamiseks...

Vaata, et kursor asuks tabelis, ja vajuta F2.

Klõpsa tabeliribal ikooni Valem.

Valem

## Ülevaade valemitest

### Põhilised arvutusfunktsioonid

Toiming | Nimi | Näide
--- | --- | ---
Liitmine | + | Arvutab summa. Näide: + 8
Lahutamine | - | Arvutab vahe Näide: 10 -
Korrutamine | MUL või * | Arvutab korrutise. Näide: 7 MUL 9
Jagamine | DIV või / | Arvutab jagatise. Näide: 100 DIV 15

### Põhifunktsioonid alammenüüs

Funktsioon | Nimi | Näide
--- | --- | ---
Summa | SUM | Arvutab valitud lahtrite summa. Näide: SUM kuvab lahtrite A2 kuni C2 summa
Ümardamine | ROUND | Ümardab arvu etteantud arvu kümnendkohtadeni. Näide: 15,678 ROUND 2 kuvab 15,68
Protsent | PHD | Arvutab protsendi. Näide: 10 + 15 PHD kuvab 10,15
Ruutjuur | SQRT | Arvutab ruutjuure. Näide: SQRT 25 kuvab 5,00
Aste | POW | Astendab arvu. Näide: 2 POW 8 kuvab 256,00

### Tehtemärgid

Valemitesse on võimalik lisada erinevaid tehtemärke. Vali järgnevate funktsioonide seast:

Tehe | Nimi | Näide
--- | --- | ---
Loendi eraldaja | | | Eraldab loendi elemente. Loendi kasutamise näide: MIN 10|20|50|||20
Võrdne | EQ või == | Kontrollib, kas valitud väärtused on võrdsed. Kui need pole võrdsed, siis on tulemuseks 0, vastasel korral 1 (tõene). Näide: EQ 2 kuvab 1, kui A1 sisu võrdub 2.
Pole võrdne | NEQ või != | Kontrollib valitud väärtuste mittevõrdumist. Näide: NEQ 2 kuvab 0 (väär), kui A1 sisu võrdub 2.
Väiksem või võrdne | LEQ | Kontrollib, kas väärtused on antud väärtusest väiksemad või sellega võrdsed. Näide: LEQ 2 tagastab 1 (tõene), kui A1 sisu on väiksem kui 2 või sellega võrdne.
Suurem või võrdne | GEQ | Kontrollib, kas väärtused on antud väärtusest suuremad või sellega võrdsed. Näide: GEQ 2 tagastab 1 (tõene), kui A1 sisu on suurem kui 2 või sellega võrdne.
Väiksem | L | Kontrollib, kas väärtused on antud väärtusest väiksemad. Näide: L 2 tagastab 1 (tõene), kui A1 sisu on väiksem kui 2.
Suurem | G | Kontrollib, kas väärtused on antud väärtusest suuremad. Näide: G 2 tagastab 1 (tõene), kui A1 väärtus on suurem kui 2.
Loogiline VÕI | OR | Kontrollib, kas väärtused vastavad loogilisele VÕI-tehtele. Näide: 0 OR 0 kuvab 0 (väär), kõik muu annab tulemuseks 1 (tõene)
Loogiline VÄLISTAV VÕI | XOR | Kontrollib, kas väärtused vastavad loogilisele VÄLISTAVA VÕI tehtele Näide: 1 XOR 0 tagastab 1 (tõene)
Loogiline JA | AND | Kontrollib, kas väärtused vastavad loogilisele JA-tehtele. Näide: 1 AND 2 kuvab 1 (tõene)
Loogiline EI | NOT | Kontrollib, kas väärtused vastavad loogilisele EI-tehtele. Näide: NOT 1 (tõene) kuvab 0 (väär)

### Statistilised funktsioonid

Valida saab järgmiste statistiliste funktsioonide seast:

Funktsioon | Nimi | Näide
--- | --- | ---
Keskmine | MEAN | Arvutab ala või loendi väärtuste aritmeetilise keskmise. Näide: MEAN 10|30|20 kuvab 20
Miinimumväärtus | MIN | Leiab ala või loendi vähima väärtuse. Näide: MIN 10|30|20 kuvab 10
Maksimumväärtus | MAX | Leiab ala või loendi suurima väärtuse. Näide: MAX 10|30|20 kuvab 30,00
Korrutis | PRODUCT | Arvutab valitud lahtrite korrutise. Näide: PRODUCT kuvab lahtrite A2 kuni C2 korrutise
Arv | COUNT | Annab mittetühjade lahtrite arvu. Näide: COUNT kuvab mittetühjade lahtrite arvu vahemikus A2 kuni C2.

### Funktsioonid

Valida saab järgmiste funktsioonide seast:

Funktsioon | Nimi | Näide
--- | --- | ---
Siinus | SIN | Arvutab siinuse radiaanides. Näide: SIN (PI/2)
Koosinus | COS | Arvutab koosinuse radiaanides. Näide: COS 1
Tangens | TAN | Arvutab tangensi radiaanides. Näide: TAN
Arkussiinus | ASIN | Arvutab arkussiinuse radiaanides. Näide: ASIN 1
Arkuskoosinus | ACOS | Arvutab arkuskoosinuse radiaanides. Näide: ACOS 1
Arkustangens | ATAN | Arvutab arkustangensi radiaanides. Näide: ATAN 1
Absoluutväärtus | ABS | Tagastab arvu absoluutväärtuse. Näide: ABS -34 tagastab 34
Märk | SIGN | Tagastab arvu algebralise märgi. Näide: SIGN -23 tagastab -1

### Dokumendi omaduste muutujad

Järgnevad dokumendi omadused on saadaval ka, valides Fail - Omadused - Statistika.

Nimi | Kirjeldus
--- | ---
CHAR | Märkide arv dokumendis
WORD | Sõnade arv dokumendis
PARA | Lõikude arv dokumendis
GRAPH | Piltide arv dokumendis
TABLES | Tabelite arv dokumendis
OLE | OLE-objektide arv dokumendis
PAGE | Lehekülgede arv dokumendis

### Veel konstante

Kirjeldus | Nimi | Väärtus
--- | --- | ---
Pii | PI | 3.1415...
Euleri konstant | E | 2.71828...
Tõene | TRUE | ei võrdu 0
Väär | FALSE | 0