Sisukord
Register 🔎︎

# Laienduse uuendus

Kõikide paigaldatud laienduste uuenduste kontrollimiseks klõpsa laienduste halduri nupul Kontrolli uuendusi. Ainult valitud laienduste uuenduste kontrollimiseks ava parempoolse hiirenupuga kontekstimenüü ja vali Uuenda.

Selle käsu kasutamiseks...

Choose Tools - Extension Manager, click Check for Updates button.

Nupul Kontrolli uuendusi" klõpsamisel või käsu Uuenda valimisel avaneb dialoog Laienduste uuendamine ja käivitatakse kohe uuenduste olemasolu kontroll.

Uuenduste kontrollimine ajal kuvatakse edenemise näidikut. Oota, kuni dialoogi tekivad teated, või klõpsa 'Loobu' kontrollimise katkestamiseks.

Kui uuendusi pole saadaval, kuvatakse dialoogis sellekohast teadet. Sulge dialoog.

Kui uuendused on saadaval, siis paigaldatakse need automaatselt, mõnel juhul on vajalik kasutaja sekkumine:

Laienduste uuendamise dialoog võib sisaldada kirjeid, mis pole valitavad, ja seetõttu ei saa automaatset uuendamist läbi viia.

- Sõltuvused pole rahuldatud (uuendus vajab teiste täiendavate või uuemate failide paigaldamist).

- Kasutajal pole piisavalt õigusi (laienduste haldur käivitati menüüst, kuid jagatud laiendusi saab muuta ainult siis, kui LibreOffice ei tööta, ning ainult vastavate õiguste olemasolul). Täpsema teabe jaoks vaata peatükki Laienduste haldur.

- Käsitsi uuendamine on vajalik.

Klõps nupul "Paigalda" avab dialoogi "Allalaadimine ja paigaldamine".

Kõik laiendused, mille puhul on see võimalik, laaditakse nüüd alla. Edenemist kuvatakse allalaadimise ja paigaldamise dialoogis. Kui laiendust pole võimalik alla laadida, kuvatakse vastavat teadet. Ülejäänud laienduste jaoks toiming jätkub.

Mõnel laiendusel võib olla märgistus "brauseripõhine uuendamine". Neid laiendusi ei saa laienduste halduri abil alla laadida. Laienduse allalaadimiseks vastavalt veebilehelt tuleb käivitada veebibrauser. Veebileht võib nõuda kasutajalt lisatoimingute sooritamist enne allalaadimist. Pärast allalaadimist pead sa paigaldama sellise laienduse käsitsi, näiteks topeltklõpsuga laienduse ikoonil failihalduris.

Laienduste puhul, millel on märgistus "brauseripõhised uuendused", käivitab laienduste haldur veebibrauseri, milles avatakse vastav veebileht. See toimub dialoogi sulgemisel pärast kõikide teiste laienduste uuenduste paigaldamist. Kui pole laiendusi, mida saab otse alla laadida, käivitatakse veebibrauser kohe.

Pärast viimase laienduse allalaadimist alustatakse paigaldamist. Kõigepealt eemaldatakse need laiendused, mille uuenduse allalaadimine õnnestus. Seejärel paigaldatakse uuendatud laiendused. Kui tekib viga, näidatakse teadet paigaldamise nurjumise kohta, kuid tegevust jätkatakse.

Kui kõik uuendused on töödeldud, teatab allalaadimise ja paigaldamise dialoog tegevuse lõpetamisest. Allalaadimise ja paigaldamise protsessi saab katkestada klõpsuga nupul Katkesta uuendamine.

## Kõikide uuenduste kuvamine

Vaikimisi on dialoogis kuvatud vaid allalaaditavad täiendused. Muude täienduste ja tõrketeadete kuvamiseks märgi ruut Kuva kõik uuendused.

Sarnased teemad

Laienduste haldur